              రష్యాలో 1917 అక్టోబరు విప్లవం ఎందుకు పోయింది? ఆ విప్లవం గురించి కీర్తనలే గానీ, సమీక్ష లేవీ? ఇదే ఆ ప్రశ్న. అక్టోబరు విప్లవ శత వార్షికోత్సవ సభల్ని, 2017 అక్టోబరు నించీ నవంబరు వరకూ, మన కమ్యూనిస్టు పార్టీల వారందరూ తమ కార్యకర్తల శక్తులకొద్దీ జరిపారు. అక్టోబరు విప్లవం ‘మహత్తర’మైనదన్నారు. ఆ మాటని దోపిడీ వర్గం అయినా కాదనలేదు. అక్టోబరు విప్లవం, దోపిడీ పీడనల్ని ధ్వంసం చేసే మార్గం వేసేసిందన్నారు. ఆ విప్లవం, ప్రారంభ కాలంలో లాగే సాగి వుంటే, అలాగే జరిగేది. అయితే, అటువంటి విప్లవ మార్గంలో, సోషలిస్టు మార్పులు ఏవేవి జరిగాయో వాటిని మాత్రం ఎక్కడా చూపించలేదు. రష్యాలో, కమ్యూనిస్టు పార్టీని రద్దు చేసేశారంటే, ఎర్ర జెండాని దించేశారంటే, అక్కడి శ్రామిక వర్గ ప్రజలు ఎందుకలా చేశారో జవాబు దొరికిందా? ‘సోవియట్ యూనియన్’ పేరుతో రష్యాలో, తర్వాత 10 ఏళ్ళ కాలంలో, ‘ఉత్పత్తి సంబంధాల్లో, సోషలిస్టు మార్పులు’ కనీసంగా అయినా ప్రారంభమయ్యాయా?ఇక్కడ మన కమ్యూనిస్టు పత్రికల్లో, అక్టోబరు విప్లవం ఎందుకు అంతర్ధానమైందో, అది ఏ కాలం నించి జరిగిందో, చర్చలు లేకపోగా, కనీసం వాటి ప్రస్తావనలైనా లేవు. ఆ పత్రికల్లో, శత వార్షిక విప్లవ సభల రిపోర్టులూ, వ్యాసాలూ అన్నీ, గతించిన పెద్దలకు శ్రద్ధాంజలులు ఘటించే ఉపన్యాస పరంపరులుగా మాత్రమే ధ్వనించాయి. విప్లవ శత వార్షిక సభల్ని, ఫ్యూడల్ సంప్రదాయ తద్దిన దినాల్ని స్ఫురింపజేసేలా నిర్వహించారు! ‘సభ’ అనగానే, విప్లవ సభల్లో, వేదిక మీద ఈ మూల నించి ఆ మూల దాకా, పదేసి మంది కమ్యూనిస్టు పురోహితులు, కూర్చుంటారు. ఒక్కోసారి రెండేసి వరసల్లో! వేదిక మీద దొరికే స్తలాల మీద ఆసక్తులే! వేదిక కింది స్తలాన్ని భరించలేరు. వేదిక మీద వున్న విప్లవకారులు, ఒకరి అనంతరం ఒకరు, విప్లవ పదజాలం గుప్పిస్తారు. వేదిక మంత్రాలు సభికులకు ఎలాగా అర్ధం కావు. అర్ధం అయితే అనేక ప్రశ్నలు లేవవా? విప్లవం పోయిన కారణాల్ని చర్చించమని అడగరా?వేదిక వారు, తమ దీర్ఘ ఉపన్యాసాల్లో, ప్రతీ ఒక్క నాయకుణ్ణీ ఆకాశానికెత్తుతారు. విప్లవ నాయకుడిగా ప్రతి ఒక్కరికీ కీర్తి రావడం ఎందుకు జరుగుతూ వుంటుందంటే, ఇదుగో ఇందుకే. నాయకుల చర్యల్లో తేడాల్ని చెప్పకపోవడం వల్లనే. ఇదే మరి, ప్రతీ నాయకుణ్ణీ ఆణిముత్యంగా వర్ణించాలనీ, సభికుల్ని నమ్మించాలనీ, చేసే బూర్జువా పద్ధతి! నాయకుల్లో, ఎంతెంత స్పష్టమైన తప్పు నడకలు వున్నా, వాటిని ఉపన్యాసకులే గ్రహించరు కాబట్టి, వాటిని సభికులకు వివరించలేరు. ఎప్పుడైనా, తప్పనిసరై, ఏ తప్పు చర్య నైనా చెప్పవలిసి వస్తే దాన్ని అత్యంత నాజూకుగా, విధేయతగా, నిర్విమర్శగా, ఆ తప్పుని చీమ తలకాయంత ‘పొరపాటు’ మాత్రమే అయినట్టు, ఒకటి రెండు పదాలే ఉచ్చరించి, వెంటనే, మంచినీ, చెడ్డనీ, ఏకం పాకం చేసేస్తారు. ఏ నాయకుడి చర్యలనైనా గట్టిగా విమర్శించే వాళ్ళని, ‘మార్క్సిజం మాటల ముసుగు కప్పుకున్న ద్రోహుల’నీ, ‘విష ప్రచారాల’ వాళ్ళు అనీ, రక రకాల నిందలు చదివి, సభలో వున్న వాళ్ళకి, ఆ విమర్శకుల మీద అలాంటి అభిప్రాయాలే కలిగించాలని చూస్తారు. ఈ రకంగా, మన కమ్యూనిస్టులకు ఎన్నడూ ప్రశ్నలు రావు. సభల్లో, సభికులకు కూడా ప్రశ్నలు రాకూడదంటారు. సోవియట్ రష్యా కమ్యూనిస్టు పార్టీలో, కేంద్ర కమిటీలోనూ, పోలిట్ బ్యూరోలోనూ, పాతిక మందో, వంద మందో, సభ్యులు వుంటే, ఒకే ఒక్క సభ్యుడు 30 ఏళ్ళ పాటు జనరల్ సెక్రటరీగా, మరణం వరకూ వుండడం ఏమిటి? – ఈ ప్రశ్నకి మన కమ్యూనిస్టుల్లో చోటు వుండదు. ఆ ప్రభువు, మరణం జరగకుండా ఇంకో 20 ఏళ్ళు వుంటే, ఆ కుర్చీ ఆ ప్రభువుదే కదా? రాజుల్ని మించిపోయిన పదవీ వ్యామోహం కాదా కమ్యూనిస్టులు నేర్చుకున్నది?ప్రజల్ని మత్తులో ముంచడానికి, దోపిడీ వర్గ నాయకులు చేయించుకునే వ్యక్తి పూజలు కమ్యూనిస్టు నాయకులు చేయించుకోవడం ఏమిటి? – ఈ ప్రశ్న అయినా మన కమ్యూనిస్టులకు రానే రాదేం? అక్టోబరు విప్లవంలో పాల్గొన్న నాయకుల్ని రహస్యంగా అరెస్టులు చేయించి, విచారణల నాటకాలు జరిపించి, తక్షణం మరణ శిక్షలు చేయించేస్తే, ‘‘ఆ నాయకుడు చేసిన నేరం ఏమిటి? అది చెప్పండి!’’ అని, ఇంత సీరియస్ ప్రశ్నని అయినా మన కమ్యూనిస్టు పార్టీల్లో ఒక్కటైనా, ఎన్నడైనా, అడిగిందా? ధనిక రైతులకు బుద్ధి చెప్పాలంటే, వాళ్ళని వ్యవసాయ శ్రమల్లోకి దించాలి గానీ, వాళ్ళని ‘చావుబళ్ళు’ ఎక్కించి, ప్రవాసాలు పంపడం ఏమిటి? – ఈ ప్రశ్నా మన వీరులకు రాలేదు.ఉత్పత్తి సాధనాల మీద ప్రైవేటు హక్కుల్ని తీసివెయ్యడంతోనే సోషలిస్టు విప్లవంలో ‘మొదటి అడుగు’ ప్రారంభం అవుతుందనేది నిజమే. అయితే, అప్పుడే ‘వర్గాలు’ పోయినట్టా? పాత యాజమాన్యాలు పోతే, ఉత్పత్తి సాధనాల మీద యజమాని ఎవరు? ప్రభుత్వమే కదా? దోపిడీ ఉత్పత్తి సంబంధాల్ని మార్చే వరకూ, దోపిడీ వర్గాల వాళ్ళని శారీరక శ్రమలలోకి కూడా దించే వరకూ, ‘జీతం పద్ధతి’నే తీసివేసే వరకూ, వర్గాలు పోయి సమానత్వం ఏర్పడినట్టా? ‘వర్గాలు ఎప్పుడో పోయాయి’ అని, ప్రారంభంలోనే ఏ నాయకుడైనా మాట్లాడితే, అతడు కమ్యూనిస్టేనా? పైగా, మొత్తం కమ్యూనిస్టు పార్టీ కంతటికీ నాయకుడు కూడానా? ఆ నాయకుడి ఇష్టారాజ్యమే కమ్యూనిస్టు రాజ్యమా?‘విమర్శలూ–ఆత్మ విమర్శలూ’ అంటూ చిలక పలుకులు వల్లిస్తారు గానీ, తమ బృందంలోనే తప్పులు చేసే వాళ్ళని విమర్శించడమూ వుండదు; అవసరమైతే, ఆత్మ విమర్శ చేసుకోవడమూ వుండదు. తమ పత్రికల్లో, విప్లవాల గురించి అతిశయోక్తులతో రాసుకుని, నిజంగా విప్లవ చర్యలే జరిగిపోతున్నాయి అనుకుంటారు.కొన్ని కమ్యూనిస్టు పత్రికల్లో కనపడే అక్టోబరు విప్లవ శత వార్షిక ప్రకటనలు చూశారా? ‘‘అక్టోబరు విప్లవ శత వార్షికోత్సవం ఉత్తేజకరంగా జరిగింది’’ అని ఒక పత్రికా, ‘‘విజయవంతంగా జరిగింది’’ అని ఇంకో పత్రికా! విప్లవం అనేది మచ్చుకైనా లేకుండా పోయి అనేక సంవత్సరాలు దాటిపోయింది. అక్కడి శ్రామిక వర్గం మీద గానీ, ఇక్కడి శ్రామిక వర్గం మీద గానీ, ఆ విప్లవ ప్రభావం ఏ మాత్రమూ కనపడదు. సభల్లో, ఆ సభలు జరిపిన పార్టీ నాయకులు మాత్రమే, ఆ విప్లవం మాట తెచ్చి, ‘‘ఉత్తేజకరంగా, విజయవంతంగా’’ అంటే, శ్రామిక వర్గానికి అది పట్టినట్టా? కష్టించి తెచ్చుకున్న విప్లవం మాట, ఐదారేళ్ళు దాటకుండా లెనిన్తో పాటే కన్నుమూస్తే, దాన్ని తల్చుకుంటే, ఆ పరిణామం వల్ల తీవ్రంగా వేదన కలుగుతుందా, ఉత్తేజం కలుగుతుందా? ‘‘విజయవంతంగా సభ జరిగింది’’ అనడం, సభకి ఎక్కువ మంది జనం వచ్చారనా? ఆ జనంలో ఎవరైనా, ‘‘ఆ విప్లవం ఎందుకు పోయింది?’’ అని అడిగారా? అడిగితే, ‘‘కృశ్చేవ్ పేరు’’ చెప్పేస్తారు. సరే, అసలు ఆ జనం అడిగారా అని! ‘‘అక్టోబరు విప్లవ స్ఫూర్తి అజరామరం’’ అట! – ‘అజరం’ అంటే ‘వృద్ధాప్యం’ లేనిది! ‘అమరం’ అంటే, ‘ఎన్నడూ పోనిది’, అనే కదా? ఆ విప్లవ స్ఫూర్తి పదేళ్ళకే వెనక్కి తిరిగింది – అంటే, అసలు అది లెనిన్తో పాటే ఆగిపోయిందనీ, దాన్ని తిరిగి మేల్కోనివ్వరాదనే ప్రయత్నాలే ఆ పార్టీలో, పై నాయకత్వం చేసిందనీ, అర్ధం కాదా? అక్కడ బూర్జువా ‘వర్గ పోరాటం’ బాగానే జరిగింది. ఎలాగంటే, పెట్టుబడిదారీ విధానాన్నే ‘సోషలిజం’ పేరుతో నమ్మిస్తూ సాగించాలని, పార్టీ అగ్ర నాయకత్వం ప్రయత్నించడం కాదా? ‘‘విప్లవంలోకి, దాని వ్యతిరేకులు కూడా ప్రవేశిస్తారు’’ అని మార్క్సు అన్నాడు. ‘‘విప్లవం వర్ధిల్లాలి! వర్ధిల్లాలి!’’ అని పైపైనే అంటూ, దాని పాదాల కింద మంటలు పెడుతూ వుంటే, అది వర్ధిల్లుతుందా? ‘‘ఓం’’కార మంత్రం, గాలిలో కలిసిపోయేటట్టే, శ్రామిక వర్గం నిద్ర పోతోంటే ఈ ‘‘వర్ధిల్లాలి మంత్రం’’ వర్ధిల్లుతుందా? ‘వర్ధిల్లేది’, ఎందుకు అంతరించింది?‘‘ఈ విప్లవాన్ని అధ్యయనం చేయడమే గాకుండా, దాని నుంచి పాఠాలు తీయాలి. ఆ పాఠాలు నేర్చుకుని, భవిష్యత్ పోరాటాలకు ఉపయోగించాలి’’ అని, ఒక పత్రికలో, సభల రిపోర్టు! ఇవి మంచి మాటలే. అయితే, ‘పాఠాలు తీయాల’ని చెప్పడం, 100 సంవత్సరాల తర్వాతా? కేలండర్లో అక్టోబరు నెల కనపడినప్పుడల్లా ‘‘అక్టోబరు విప్లవానికి జేజేలు’’ అంటూ సాగిస్తారు. పాఠాలు తీయడం ఇప్పుడా? ఎప్పుడో తీశారు. కృశ్చేవ్ వచ్చి, తన గురువుగారి వ్యక్తి పూజని బైట పెడితే, ‘స్టాలిన్ ద్వారా గొప్పగా పాతుకుపోయి వున్న సోషలిజాన్ని కృశ్చేవే పాడు చేశాడనే పాఠం’ ఎప్పుడో తీశారు కదా? అప్పటి నించీ ఆ పాఠమే వల్లిస్తూ వచ్చారు. మీ పార్టీల్ని, మార్క్సిస్టు పార్టీలుగా గాక, స్టాలినిస్టు పార్టీలుగా చేసుకున్నారు. ఇంత మంచి పాఠాలు తీశాక, ఇప్పుడు ఇంకో కొత్త పాఠం ఎలా తీస్తారు? పాఠాల్ని తియ్యడానికి ప్రయత్నించిన వాళ్ళని, మార్క్సిస్టు ద్రోహులని నిందించే కొత్త పాఠం ఒక్కటే తియ్యగలిగారు.అక్టోబరు విప్లవం, జారుల్నీ, భూస్వాముల్నీ, పెట్టుబడిదారుల్నీ, వ్యక్తులుగా నాశనం చేసినా, ఆ పాత రాజ్యాధికారులకు బదులుగా, కమ్యూనిస్టు పార్టీలో విమర్శకుల్ని చంపుకుంటూ పోయి, అగ్ర నాయకులు స్తిరపడలేదా? ‘ఫాసిస్టు హిట్లర్ని స్టాలిన్ తరిమి కొట్టా’ డంటారు. ఒక ఫాసిస్టుని ఇంకో ఫాసిస్టు అయినా, ఒక బూర్జువా దేశాన్ని ఇంకో బూర్జువా దేశం అయినా, ఒక రాజుని ఇంకో రాజు అయినా, తరిమి కొడతారు. యుద్ధం అంటేనే అది. ఒకడు ఓడుతాడు, ఒకడు గెలుస్తాడు. అది, ప్రజల వల్ల జరుగుతుంది గానీ, నాయకుడు ఎంత ‘గొప్ప’ వాడైనా, జయం గానీ, అపజయం గానీ, నాయకుడి వల్ల మాత్రమే జరిగేది కాదు. స్టాలిన్ గురించి మావో, ‘‘ఫాసిస్టు వ్యతిరేక యుద్ధ సమయంలో, ఆయనలో అవసరంగా వుండాల్సిన అప్రమత్తత లోపించింది’’ అన్నాడు. గొప్ప నాయకుడని మన వాళ్ళందరూ కీర్తిస్తూ వున్న నాయకుడు, ఎంత ప్రమత్తంగా వున్నా, ప్రజలు ప్రమత్తంగా లేకపోవడం వల్లే కదా ఆ గెలుపు! మావో, స్టాలిన్ గురించి, ‘‘సమిష్టి నాయకత్వానికి పోటీగా, తన వ్యక్తిగత నాయకత్వాన్ని నిలిపాడు’’ అని కూడా అన్నాడు, చదవలేదా?‘స్టాలిన్ యుగంలో, 50 సంవత్సరాల పాటు ప్రపంచంలో 3వ వంతు ప్రజలు అద్భుతమైన ఫలితాలు అనుభవించారు’ – అట! – అంత అద్భుతాలు అనుభవించిన ప్రజలు, 50 ఏళ్ళ తర్వాత, ‘‘అద్భుతాలు ఇక వొద్దు’’ అనుకున్నారా? అందుకనా కాపిటలిజం తెచ్చుకున్నారు? 50 సంవత్సరాల అద్భుతాలతో, సుఖాలతో, విసుగెత్తారా?‘మహోపాధ్యాయుడు కామ్రేడ్ స్టాలిన్ మరణం తర్వాతే ఆధునిక రివిజనిజం తలెత్తింది’ అట! మహోపాధ్యాయుడి బోధనలూ, నడకలూ, ఆయన పోగానే గాలికి ఎగిరిపోయాయా? ‘స్టాలిన్ తర్వాత కృశ్చేవే, స్టాలిన్, లెనిన్ అనుచరులను పెద్ద ఎత్తున తొలగించాడు’ – ఇదీ, జరిగిందట! తొలగింపులూ, చంపుళ్ళూ, అన్నీ కృశ్చేవ్ జాబితాలోకి పోయాయి! కృశ్చేవ్ని పొగడమని కాదు, కృశ్చేవ్ గురువుని కూడా పొగడకండి! కామ్రేడ్స్! కళ్ళు తెరవండి! లేకపోతే బూర్జువాలు నవ్వి పోతారు. నిర్భయులైపోతారు. ‘నాయకులు’గా కనపడే ప్రతీ వ్యక్తినీ ‘ప్రేమించదగ్గవారిగా’ భావించడం కాదు, పరిశీలనలు వుండాలి!రంగనాయకమ్మ
              rashyaalo 1917 aktobaru viplavam enduku poyindi? aa viplavam gurinchi keertanale gaanee, sameeksha lavy? ide aa prasna. aktobaru viplava sata vaarshikotsava sabhalni, 2017 aktobaru ninchee navambaru varakuu, mana kamyuunistu paarteela vaarandaruu tama kaaryakartala saktulakoddii jariparu. aktobaru viplavam ‘mahattara’mainadannaru. aa maatani dopidi vargam aina kaadanaledu. aktobaru viplavam, dopidi peedanalni dhwamsam chese maargam vesesindannaru. aa viplavam, praarambha kaalamlo lage saagi vunte, alaage jarigedi. ayithe, atuvanti viplava maargamlo, soshalistu maarpulu evevi jarigayo vaatini maatram ekkada choopinchaledu. rashyaalo, kamyuunistu paartiini raddu chesesarante, erra jendani dinchesarante, akkadi shraamika varga prajalu endukala chesharo jawabu dorikinda? ‘soviat unian’ paerutho rashyaalo, tarvaata 10 ella kaalamlo, ‘utpatti sambandhaallo, soshalistu maarpulu’ kaneesamgaa aina prarambhamayyaya?ikkada mana kamyuunistu patrikallo, aktobaru viplavam enduku antardhaanamaindo, adhi e kaalam ninchi jarigindo, charchalu lekapoga, kaneesam vaati prastaavanalainaa levu. aa patrikallo, sata vaarshika viplava sabhala reportulu, vyaasaaluu annee, gatinchina peddalaku shraddhaanjalulu ghatinche upanyasa paramparulugaa matrame dhwaninchaayi. viplava sata vaarshika sabhalni, fudel sampradaaya taddina dinaalni sphurimpajesela nirvahinchaaru! ‘sabha’ anagaane, viplava sabhallo, vedika meeda ee muula ninchi aa muula daka, padesi mandi kamyuunistu purohitulu, kuurchuntaaru. okkosari rendesi varasallo! vedika meeda dorike stalaala meeda aasaktule! vedika kindi stalaanni bharinchaleru. vedika meeda vunna viplavakaarulu, okari anantaram okaru, viplava padajaalam guppistaaru. vedika mantraalu sabhikulaku elaga ardham kaavu. ardham ayithe aneka prasnalu levava? viplavam poyina kaaranaalni charchinchamani adagara?vedika vaaru, tama deergha upanyaasaallo, pratee okka naayakunnii aakaasaanikettutaaru. viplava nayakudiga prati okkarikee keerti ravadam enduku jarugutuu vuntundante, idugo induke. naayakula charyallo tedaalni cheppakapovadam vallane. ide mari, pratee naayakunnii aanimutyamgaa varninchaalanii, sabhikulni namminchaalanii, chese burjuva paddhati! naayakullo, ententa spashtamaina tappu nadakalu vunna, vaatini upanyaasakule grahincharu kabatti, vaatini sabhikulaku vivarinchaleru. eppudaina, tappanisarai, e tappu charya naina cheppavalisi vaste daanni atyanta najukuga, vidheyatagaa, nirvimarsagaa, aa tappuni cheema talakaayanta ‘porapaatu’ matrame ayinattu, okati rendu padale uchcharinchi, ventane, manchinee, cheddanee, ekam paakam chesestaru. e nayakudi charyalanaina gattigaa vimarsinche vaallani, ‘marksism maatala musugu kappukunna drohula’nee, ‘visha prachaaraala’ vaallu any, raka rakala nindalu chadivi, sabhalo vunna vaallaki, aa vimarsakula meeda alanti abhiprayale kaliginchaalani chustaru. ee rakamgaa, mana kamyoonistulaku ennaduu prasnalu raavu. sabhallo, sabhikulaku kuudaa prasnalu rakudadantaru. soviat rashya kamyuunistu paartiiloo, kendra kamiteeloonuu, polit beurolonu, paatika mando, vanda mando, sabhyulu vunte, oke okka sabhyudu 30 ella paatu janaral secrataryga, maranam varakuu vundadam emiti? – ee prasnaki mana kamyoonistullo chotu vundadu. aa prabhuvu, maranam jaragakunda inko 20 ellu vunte, aa kurchi aa prabhuvude kada? raajulni minchipoyina padavee vyaamoham kaadaa kamyuunistulu neerchukunnadi?prajalni mattulo munchadaaniki, dopidi varga naayakulu cheyinchukune vyakti poojalu kamyuunistu naayakulu cheyinchukovadam emiti? – ee prasna aina mana kamyoonistulaku raane radem? aktobaru viplavamlo palgonna naayakulni rahasyamgaa arestulu cheyinchi, vichaaranala naatakaalu jaripinchi, takshanam marana shikshalu cheyinchesthe, ‘‘aa nayakudu chesina neram emiti? adhi cheppandi!’’ ani, inta seerius prasnani aina mana kamyuunistu paartiillo okkatainaa, ennadainaa, adiginda? dhanika raitulaku buddhi cheppalante, vaallani vyavasaaya shramalloki dinchaali gaanee, vaallani ‘chaavuballu’ ekkinchi, pravaasaalu pampadam emiti? – ee prasna mana veerulaku raledu.utpatti saadhanaala meeda praivetu hakkulni teesiveyyadamtone soshalistu viplavamlo ‘modati adugu’ praarambham avutundanedi nijame. ayithe, appude ‘vargaalu’ poinatta? paata yajamanyalu pothe, utpatti saadhanaala meeda yajamani evaru? prabhutvame kada? dopidi utpatti sambandhaalni marche varakuu, dopidi vargala vaallani saareeraka shramalaloki kuudaa dinche varakuu, ‘jeetam paddhati’nee teesivese varakuu, vargaalu poyi samaanatvam erpadinatta? ‘vargaalu eppudo poyayi’ ani, praarambhamlone e nayakudaina matladithe, atadu kamyunistena? paiga, mottam kamyuunistu party kantatikee nayakudu kudana? aa nayakudi ishtarajyame kamyuunistu rajyama?‘vimarsaluu–aatma vimarsaluu’ antuu chilaka palukulu vallistaaru gaanee, tama brundamlone tappulu chese vaallani vimarsinchadamuu vundadu; avasaramaite, aatma vimarsa chesukovadamu vundadu. tama patrikallo, viplavaala gurinchi atisayoktulato rasukuni, nijamgaa viplava charyale jarigipotunnaayi anukuntaaru.konni kamyuunistu patrikallo kanapade aktobaru viplava sata vaarshika prakatanalu chusara? ‘‘aktobaru viplava sata vaarshikotsavam uttejakaramgaa jarigindi’’ ani oka patrika, ‘‘vijayavantamgaa jarigindi’’ ani inko patrika! viplavam anedi machukaina lekunda poyi aneka samvatsaraalu daatipoyindi. akkadi shraamika vargam meeda gaanee, ikkadi shraamika vargam meeda gaanee, aa viplava prabhaavam e maatramuu kanapadadu. sabhallo, aa sabhalu jaripina party naayakulu matrame, aa viplavam maata tecchi, ‘‘uttejakaramgaa, vijayavantamgaa’’ ante, shraamika vargaaniki adhi pattinatta? kashtinchi tecchukunna viplavam maata, aidaarellu datakunda lenintho pate kannumuste, daanni talchukunte, aa parinaamam valla teevramgaa vedana kalugutunda, uttejam kalugutunda? ‘‘vijayavantamgaa sabha jarigindi’’ anadam, sabhaki ekkuva mandi janam vacharana? aa janamlo evaraina, ‘‘aa viplavam enduku poyindi?’’ ani adigara? adigithe, ‘‘krishev paeru’’ cheppestaaru. sare, asalu aa janam adigara ani! ‘‘aktobaru viplava sphurthy ajaramaram’’ ata! – ‘ajaram’ ante ‘vruddhaapyam’ lenidi! ‘amaram’ ante, ‘ennaduu ponidi’, ane kada? aa viplava sphurthy padellake venakki tirigindi – ante, asalu adhi lenintho pate aagipoyindanii, daanni tirigi melkonivvaradane prayatnaale aa paartiiloo, pai naayakatvam chesindani, ardham kaadaa? akkada burjuva ‘varga poratam’ bagane jarigindi. elagante, pettubadidaarii vidhaanaanne ‘soshalism’ paerutho nammistuu saaginchaalani, party agra naayakatvam prayatninchadam kaadaa? ‘‘viplavamloki, daani vyatirekulu kuudaa pravesistaaru’’ ani marksu annadu. ‘‘viplavam vardhillaali! vardhillaali!’’ ani paipaine antuu, daani paadaala kinda mantalu pedutuu vunte, adhi vardhillutundaa? ‘‘om’’kaara mantram, gaalilo kalisipoyetatte, shraamika vargam nidra pothonte ee ‘‘vardhillaali mantram’’ vardhillutundaa? ‘vardhilledi’, enduku antarinchindi?‘‘ee viplavaanni adhyayanam cheyadame gakunda, daani nunchi paataalu teeyaali. aa paataalu neerchukuni, bhavishyat poraataalaku upayoginchaali’’ ani, oka patrikalo, sabhala reportu! ivi manchi matale. ayithe, ‘paataalu teeyaala’ni cheppadam, 100 samvatsaraala tarvata? kelandarlo aktobaru nela kanapadinappudalla ‘‘aktobaru viplavaaniki jejelu’’ antuu saagistaaru. paataalu teeyadam ippuda? eppudo teesaaru. krishev vachi, tana guruvugaari vyakti poojani baita pedithe, ‘stallin dwara goppagaa paatukupoyi vunna soshalijaanni kruscheve paadu chesadane paatham’ eppudo teesaaru kada? appati ninchee aa paathame vallistuu vachaaru. mee paarteelni, marksistu paartiilugaa gaaka, stalinistu paartiilugaa chesukunnaru. inta manchi paataalu tiisaaka, ippudu inko kotta paatham ela teestaaru? paataalni tiyyadaaniki prayatninchina vaallani, marksistu drohulani nindinche kotta paatham okkate tiyyagaligaaru.aktobaru viplavam, jaarulnee, bhuswamulni, pettubadidaarulnii, vyaktulugaa naasanam chesina, aa paata raajyaadhikaarulaku badulugaa, kamyuunistu paartiiloo vimarsakulni champukuntu poyi, agra naayakulu stirapadaleda? ‘fasistu hitlarni stallin tarimi kotta’ dantaru. oka faasistuni inko fasistu aina, oka burjuva deshaanni inko burjuva desham aina, oka rajuni inko raju aina, tarimi kodataru. yuddham antene adhi. okadu oodutaadu, okadu gelustaadu. adhi, prajala valla jarugutundi gaanee, nayakudu entha ‘goppa’ vadaina, jayam gaanee, apajayam gaanee, nayakudi valla matrame jarigedi kaadu. stallin gurinchi mavo, ‘‘fasistu vyatireka yuddha samayamlo, aayanalo avasaramgaa vundaalsina apramattata lopinchindi’’ annadu. goppa nayakudani mana vaallandaruu keertistuu vunna nayakudu, entha pramattamgaa vunna, prajalu pramattamgaa lekapovadam valle kada aa gelupu! mavo, stallin gurinchi, ‘‘samishti naayakatvaaniki potiigaa, tana vyaktigata naayakatvaanni nilipadu’’ ani kuudaa annadu, chadavaleda?‘stallin yugamlo, 50 samvatsaraala paatu prapanchamlo 3va vantu prajalu adbhutamaina phalitaalu anubhavinchaaru’ – ata! – anta adbhutaalu anubhavinchina prajalu, 50 ella tarvaata, ‘‘adbhutaalu ika voddu’’ anukunnara? andukana copitalism tecchukunnaaru? 50 samvatsaraala adbhutaalato, sukhaalatho, visugettara?‘mahopaadhyaayudu comrade stallin maranam tarvate aadhunika revisionism talettindi’ ata! mahopadhyayudi bodhanaluu, nadakaluu, aayana pogane gaaliki egiripoyaya? ‘stallin tarvaata kruscheve, stallin, lenin anucharulanu pedda ettuna tolaginchaadu’ – idhee, jarigindata! tolagimpuluu, champulluu, annee krishev jaabitaaloki poyayi! kruschevni pogadamani kaadu, krishev guruvuni kuudaa pogadakandi! comrades! kallu teravandi! lekapothe boorjuvaalu navvi potaaru. nirbhayulaipotaaru. ‘naayakulu’gaa kanapade pratee vyaktinee ‘preminchadaggavaarigaa’ bhavinchadam kaadu, pariseelanalu vundaali!ranganayakamma